《负暄 其一》
明代·张宇初

负暄爱日和，云霭薄向舒。穷山积寒翳，庭树凋亦疏。

下泉方斯蛰，田野聊安居。禾黍藉陇亩，返刈多空虚。

感念曷为整，世漓迹亦殊。焉知温煦乐，尚及散与樗。

繁霜悴百草，幽花杂园途。献君亮何由，芜秽益自除。

寥寥太古意，涵泳自有馀。

作者简介：张宇初(1359 -1410)，为明代正一派天师，历代天师中最博学者之一。有道门硕儒之称。字子旋（音XUAN，别字）别号耆山 。其是四十二代天师张正常长子，于明洪武十年(公元1377)嗣教，为第四十三代天师。明洪武十三年(公元1380) 敕受“正一嗣教道合无为阐祖光范大真人”，总领天下道教事。二月，特召入朝，勉励修节以格神明，诰封其母包氏为清虚冲素妙善玄君，命建斋设醮于（南京）紫金山和神乐观。庚午年(1390)入觐，降敕重建大上清宫。